ભાજપ પોતાના પ્રદેશમાં ખેડૂતોનું 70 ટકા અનાજ ખરીદે છે, જ્યારે અખિલેશ સરકાર અહીંનું માત્ર 30 ટકા અનાજ ખરીદે છે. યુપીમાં ભાજપે કહ્યું કે, શેરડીની ખેતી કરતાં ખેડૂતોને માત્ર 14 દિવસમાં તેમના પાકની ચૂકવણી કરવામાં આવશે, જે ખરેખર વખાણવા લાયક છે, મને વિશ્વાસ છે કે સરકાર બન્યા બાદ અમે આ વાત સાચી ઠેરવીને રહીશું. હરિયાણામાં ભાજપ સરકાર શેરડીની ખેતી કરતાં ખેડૂતોને વધુ પૈસા આપે છે, જો ભાજપ સરકાર હરિયાણામાં આ કામ કરી શકે તો અખિલેશની સરકાર યુપીમાં શા માટે ન કરી શકે? હું અખિલેશ સરકારને પૂછવા માંગુ છું કે, શા માટે હજુ પણ ખેડૂતોને વળતર આપવામાં નથી આવ્યું? સરકાર આવ્યા બાદ અમે નક્કી કર્યું કે, અમે ખેડૂતોના ખાતામાં સીધા પૈસા પહોંચાડીશું અને 95 ટકા ખેડૂતોના ખતામાં સીધા પૈસા પહોંચાડ્યા.